cyanic-selkie/wikianc huggingface dataset:
Skihopping under Vinter-OL 2014 – Normalbakke menn
Skihopping i normalbakke for menn under Vinter-OL 2014 i Sotsji ble avholdt 8. og 9. februar 2014 i RusSki Gorki-anlegget i Esto-Sadok. Kvalifiseringsrennet ble avholdt 8. februar klokka 20.30 (lokal tid) mens hovedkonkurransen startet klokka 21.30 dagen etter.
Ecru
Ecru er en grågul farge og brukes ofte for å beskrive silke og lin i ubleket tilstand. Ecru kommer fra det franske ordet écru, som betyr «naturlig», «ubleket».
Fram til 1930-tallet og før var ecru ansett å være samme farge som beige, men fra 1950 har ecru og beige blitt betraktet som to separate farger.
Vivian Kong
Vivian Kong (født 8. februar 1994) er en hongkongkinesisk fekter som konkurrerer i kårde.
Lisztomania (fenomen)
Lisztomania eller Liszt-feber er en betegnelse på en intens mani og begeistring for den da 30 år gamle pianovirtuosen Franz Liszt (1811–1886). Denne manien ble først observert på en konsert i Berlin i 1841. Selve begrepet ble først brukt av den tyske forfatteren Heinrich Heine i ett avisinnlegg han skrev 25. april 1844, hvor han reflekterte rundt konsertsesongen 1844 i Paris. Lisztomania er et portmanteau av «Liszt» og «mania».
Langnabbane
Langnabbene eller Wilkinson Peaks er en gruppe fjelltopper i Napier Mountains 8 km sørøst for Mount Griffiths og 8 km nordøst for Mount Elkins i Enderby Land.
Lisztomania (fenomen)
Bakgrunn
Franz Liszt begynte å spille piano i en alder av syv år. Han ble undervist av sin far Adam Liszt, en begavet musiker som spilte blant annet piano, fiolin, cello og gitar, og som i tillegg kjente komponistene Joseph Haydn, Johann Nepomuk Hummel og Ludwig van Beethoven. Som ni år gammel gutt spilte Franz Liszt i konserter og komponerte stykker. Liszt fortsatte å studere og utvikle sine ferdigheter på piano i sitt senere liv.
Vivian Kong
Hun representerte Hongkong under Sommer-OL 2016 i Rio de Janeiro, der hun ble utslått i åttendedelsfinalen.
Lisztomania (fenomen)
Bakgrunn
I perioden 1839-1945 turnerte Liszt mye i Europa, og spilte konserter. Denne perioden har blitt sett på som Liszts mest fremgangsrike periode som konsertpianist. Det var i løpet av denne perioden at det ble observert en voldsom og nesten gudelig dyrkelse av Liszt, en dyrkelse som senere har blitt referert til som Lisztomania.
Vivian Kong
Under Sommer-OL 2020 i Tokyo som ble arrangert i 2021 ble hun utslått i kvartfinalen i den individuelle konkurransen.
Langnabbane
Oppdagelse og navnsetting
Langnabbene ble kartlagt av norske kartografer etter flyfoto tatt av Lars Christensen-ekspedisjonen i 1936–37 og fikk dette navnet av dem. De ble besøkt i 1961 av et sledelag fra ANARE (Australian National Antarctic Research Expeditions) og fikk det nye navnet av Australian Antarctic Names and Medals Committee (ANCA) etter B.G. Wilkinson, som var assisterende motormekaniker ved Mawson Station i 1961.
Lisztomania (fenomen)
Bakgrunn
Liszt reiste til Berlin nær juletider i 1841, og ryktet om hans tilstedeværelse i byen ble raskt spredd. En gruppe på rundt tretti studenter mottok ham ved å synge «Rheinweinlied» for ham. Liszt spilte ved en senere anledning sin første intimkonsert i Berlin Singakademie den 27. desember 1841 for et imponert publikum. Denne konserten har i etterkant blitt sett på som starten på Lisztomania-utbruddet, som senere ble mer voldsom i øvrige deler av Europa efter 1842.
Kjennetegn
"«Liszt kastet en gang en utbrent sigarstump ned på gaten foran en kvinnelig beundrer som ventet på ham. Hun plukket den stinkende stumpen ut av rennesteinen, pakket den inn i medaljong med et diamantinnpreget monogram «F.L.», og ble i hennes høviske plikt uoppmerksom på den sykelig stanken den gav ut.»"
Begrepet etableres
Skribenten Heinrich Heine var den første som brukte betegnelsen Lisztomania for å beskrive utbruddet av følelser som akkompangerte Liszt og hans konserter.
Heine skrev en rekke innlegg i musikkartikler hvor han diskuterte datidens musikk. Hans anmeldelse av musikkåret 1844, som utkom i Paris den 25. april 1844, er den første gangen hvor han anvender begrepet Lisztomania:
"«Da jeg tidligere fikk høre om de besvimende forbannelsene som brøt ut i Tyskland og særlig i Berlin da Liszt viste seg der ristet jeg medlidende på skuldrene og tenkte: stille sabbatiske Tyskland ønsker ikke å miste muligheten til å få den lille nødvendige treningen tillatt... I deres tilfelle, tenkte jeg, er det et spørsmål om spetakkel for spetakkelets skyld... Så jeg forklarte denne Lisztomanien, og så på den som et tegn for de politisk ufrie forholdende som eksisterer syd for Rhinen. Dog misforsto jeg, tross alt, og jeg la ikke merke til det før i forrige uke på den italienske operaen, hvor Liszt gav sin første konsert... Dette var sannelig intet tysk-sentimentalt, sentimentaliserende Berliner-publikum som Liszt spilte for, helt alene – eller bedre – akkompagnert av hans geni. Og tross alt, hvor krampeaktig hans éne fremvisning påvirket dem! Hvor støyende var vel ikke applausen han fikk!... [H]vilken anerkjennelse det var! Et sant galskap, uten sidestykke i entusiasmens tidsalder!»"
Forfatteren hevdet i sin bok fra 2004 at Heine ikke brukte begrepet «Lisztomania» på samme måte som «Beatlemania» ble brukt for å beskrive den kultpregede interessen rundt bandet The Beatles i det 20. århundret. Lisztomania ble i stedet brukt for å forklare en psykisk tilstand. Begrepet «mania» hadde nemlig en mye mer negativ betydning i det 19. århundret enn i det tyvende, hvor «mania» kan vise til mindre alvorlige fenomener som mote- eller shoppinggalskap.
Lisztomania begynte som en smittende psykisk tilstand hvor enkelte kritikere ville gjøre tiltak for å immunisere befolkningen og stanse utbredningen av den.
Enkelte kritikere trodde at Lisztomania hovedsakelig var et speilbilde av berlineres holdninger og mentalitet, og at tyske byer sør, vest eller nord for Berlin ikke ville ha slike ha utfall av Lisztomania grunnet forskjeller i befolkningenes sammensetninger. En kommentator fra 1843 konkluderte i den radikale München-avisen Augsburger allgemeine Zeitung:
"«Liszt-feber, en smittende sykdom som sprer seg i hver by [Liszt] opptrer i, som verken alder- eller visdom kan beskytte mot, synes å fremtre kun sporadisk hos oss. Kvelende hendelser som i de nordlige hovedsteder behøver våre innbyggere med deres sterke helse ikke frykte.»"
Årsaker
Noen definitiv årsak til dannelsen av Lisztomania finnes ikke, men enkelte har likevel forsøkt å forklare fenomenet. Heine forsøkte å forklare en mulig årsak i det samme brevet hvor han for første gang brukte begrepet. I brevet skrev han: "«Hva er årsaken til dette fenomenet? Svaret på slike spørsmål tilhører heller patologiens område enn estetikkens. Jeg spurte en fysiker - hvis fagområde er kvinnelige sykdommer - om å forklare magien vår Liszt utøver på hans publikum. Han smilte på en rar måte og sa alle mulige ting om magnetisme, galvanisme, elektrisitet, om smitten i den trange konsertsalen fylt med utallige vokslys og flere hundre parfymerte og forventningsfulle mennesker, om historisk epilepsi, om kile-fenomenet, og andre smakløse ting, som jeg antar har en henvisning til mysteriene rundt denne ‘bona dea’. Kanskje svaret på spørsmålet ikke ligger på slike eventyrlige dybder, men derimot flyter på en svært hverdagslig overflate. Til tider kan det virke som om all denne magien kan bli forklart ved det faktumet at ingen på jorden kan organisere suksessene sine så godt, ei heller deres ‘mise en scene’, som vår Franz Liszt.»"
Forfatteren Dana Gooley skrev i The Virtouso Liszt at de politiske oppfatningene til de som har analysert årsakene til Lisztomania-utbruddet i Berlin har hatt stor innvirkning på deres analyser. De med radikale og progressive politiske overbevisninger tenker ifølge Gooley at det voldsomme følelsesutbruddet blant Berlin-publikumet var i all hovedsak en bivirkning til den undertrykkende og sensurerende tyske staten, og at entusiasmen for Liszt var en «erstatning for mangelen på offentlig omsorg og tilstedeværelse blant Berlinere». Den motsatte, mer positive forklaringen var at Lisztomania var en respons til Liszts vakre utseende og personlighet. Dette synspunktet ble forklart slik:
"«Frederick William IVs optimistiske og populære politiske retorikk, med dets lovnader om liberale, sosiale reformer, forberedte Berlin-publikummet på å sette pris på Liszts ulike handlinger som å gi donasjoner til veldedige, humanitære formål når de befant seg i Liszts sjarm. Men mer viktig, de fant årsaker ikke bare i hans generøse donasjoner. Hans personlige åpenhet, hans nærvære til publikum og hans utøvende stil ble alle kjennetegn for Liszts «godhet» og sjarm.»"
Noter
<references group="lower-alpha"/>
Klostergata 25 (Moss)
Historie
Moss fra siste halvdel av 1800-tallet og 1900-tallet var en typisk norsk industriby. Det var mye mølle; papir-, emballasje,- og vekstindustri der man drev med skipsbygging. Norge var så klart preget av den industrielle revolusjonen, så i 1. fase så var det mye mølleindustri og sagbruk, for eksempel, så har møllebyen også blitt oppkalt etter dette. I den 2. fasen så handlet det mer om kjemiske prosesser som cellulose-produksjon av det som en gang var, Peterson. Fra 1930, så var Moss sentrum preget av 15-25 bedrifter som ga arbeid til 4000-5000 innbyggere.
Anna Lindstedt
Anna Lindstedt vokste opp i Lund. Hun studerte ved Lunds universitet og ved journalistlinjen ved Skurups folkehøyskole. Fra 1985 jobbet hun som journalist, først på Nerikes Allehanda i Örebro, deretter i avisen Arbetet i Malmö.
Klostergata 25 (Moss)
Historie
I Moss så fungerte Klostergaten som et skille mellom Moss og Rygge, og Moss var en liten by hvor grensen gikk fra Klostergaten til Krapfoss. Likevel så var noen områder på Jeløya også en del av Moss. I tillegg, så fungerte gaten som et tollsted hvor bøndene som kom utenfra Moss, var nødt til å betale toll dersom de skulle passere byggegrensen. Det var en av inntektskildene til byen.
Anna Lindstedt
Lindstedt gikk deretter over til tjeneste ved Utrikesdepartementet og ble i 1990 andre ambassadesekretær ved ambassaden i Djakarta (Indonesia) og deretter første ambassadesekretær ved ambassaden i Islamabad (Pakistan). I 2003 ble hun Sveriges ambassadør i Hanoi (Vietnam) og 2006 i Mexico by. Fra 2011 var hun klimaambassadør og tilhørte da formelt Miljö- og energidepartementet. Hun medvirket da i FNs klimakonferanse i Paris 2015 (COP21).
Klostergata 25 (Moss)
Byggestil
Klostergata 25 er et gammelt tømmerhus, som er bygget av Iver Svendsen Væger fra 1827-1830 i en typisk empirestil. Huset er delt i to deler; tømmerhus og bygnings-overgang hvor dette bestod av to deler, både av tømmerhus og den andre delen var inngang der resten var fylt inn med vegger av kubber. Denne empiriske byggestilen omtales som den klassiske arkitekturen. Karakteristikkene på empirestil er at det er enkelthet, naturlighet hvor hus-fasader var preget av tyngde med sparsom figur- og ornamentutsmykning. På dette bildet viser at profilene i enkle og har lite detaljer. Norge var mer beskjeden når det gjaldt en slik empirisk utsmykning fordi på tidlig 1800-tallet så var Norge på det tidspunktet et fattig land.
Anna Lindstedt
I februar 2019 ble det stilt spørsmål ved hennes opptreden i forbindelse med arbeidet for å få den svenske borgeren Gui Minhai løslatt fra fengsel i Kina. Utrikesdepartementet startet først en intern utredning, men denne ble satt på pause etter at Säkerhetspolisen iverksatte etterforskning om mistenkt «egenmaktighet» ved forhandling med fremmed makt. Lovbruddet kan gi minst to år eller opp til 18 år eller livstid i fengsel.
Klostergata 25 (Moss)
Byggestil
Bygnings-formen er særdeles lav, og inneholder seks fireslagvindu, og huset er består for det meste av tre.
Anna Lindstedt
Den 8. desember 2019 besluttet påtaleadvokat Hans Ihrman å reise tiltale mot Lindstedt i henhold til en bestemmelse som kan gi fengsel i høyst to år. Rettssaken startet i juni 2020. Hun ble frikjent 10. juli 2020.
Kang Young-mi
Kang Young-mi (født 1. mars 1985) er en sørkoreansk fekter som konkurrerer i kårde.
Hun representerte Sør-Korea under Sommer-OL 2016 i Rio de Janeiro, der hun ble utslått i åttendedelsfinalen.
Cravon Gillespie
Cravon Tommy Gillespie (født 31. juli 1996) er en friidrettsutøver fra USA som konkurrerer i sprintløp.
Klostergata 25 (Moss)
Beboere
Som tidligere nevnt, så er det mange som har vært eiere av dette huset. Tomten ble først bygget av Iver Svendsen Væger fra 1827-1830 i en typisk empirestil, Huset ble kjøpt opp av malemester Joh. A. Jaenzon. Tomten ble deretter kjøpt opp av Johan Børresen. Han eide Klostergaten 2, og var en Garver. Tomta ble deretter solgt videre til Laurits Anthon Jensen, som var en skomaker. Han hadde en egen skomakerbutikk nede i kongens gaten. Børresen supplerte Jensen med skinn og lær.
Boligen har hatt flere leiligheter fra rundt 1900. 3 helt opp til 6 personer har leid en del av bygget. Dette er fordi mennesker ikke trengte noen stor plass. Et sted å sove, spise og gå på do var nok, og dette bidro til flere beboere samtidig. Det var nokså en del håndverkere som etablerte seg her, og drev sin egen virksomhet i byen. Norge i seg selv hadde lite kapital, så var det ikke et industriland før midten av 1800-tallet, men da industrialiseringen og moderniseringen satte sin fot innen norske grenser, så gikk det fra et gammelt bondesamfunn til et industriland. Dette ga håndverkere muligheten til flytte til steder i nærheten av sin virksomhet, og blant stedene så var klostergata et av dem. I tillegg så førte industrialiseringen til nye arbeidsplasser, og folk trengte et sted å bo, slik ble det ofte leid et eller flere leiligheter - dette var urbanisering. Norge ble til et samfunn med store forandringer innen urbanisering, utvandring, industrialisering og i sosiale klasser. Dette har også preget byen Moss.
Joh.A.Jaenzon (maler)
Johan Børesen
Laurits Anthon Jensen
Maren Kristiansen
Dortia Ingebretsen
Peder Christiansen
Kang Young-mi
Under Sommer-OL 2020 i Tokyo som ble arrangert i 2021 ble hun utslått i andre runde i den individuelle konkurransen. Hun tok senere sølv i lagkonkurransen.
Lawrence Okoye
Lawrence Okoye (født 6. oktober 1991) er en britisk friidrettsutøver som konkurrerer i diskoskast. Han representerte landet sitt under Sommer-OL 2012 i London, der han ble nummer 12 i diskoskast. Han spiller også profesjonell amerikansk fotball.
Anders Larsen (bokser)
Anders Larsen (født 14. januar 1913 i Romedal, død 8. desember 2002) var en norsk bokser som representerte BK Pugilist og Sp-09.
Han vant tre NM-gull i perioden 1934–1940.
Marianne Mjelva
Marianne Mjelva (født 6. november 1989 i Oslo) er en norsk forfatter av ungdomsbøker. Hun har skrevet tre bøker for Penny-klubben samt en faktabok om hest for ungdom hos Kagge Forlag.
Biblografi
Pennyklubben
Kagge forlag
Gliese 876 b
Gliese 876 b er en eksoplanet som går i bane rundt den røde dvergstjernen Gliese 876. Den er en gasskjempe og en av fire kjente planeter i planetsystemet som omgir Gliese 876. Planeten ble oppdaget 23. juni 1998, og var den første som ble oppdaget omkring en rød dvergstjerne. Gliese 876 b befinner seg 15,6 lysår unna i stjernebildet Vannmannen.
Det er en 1:2:4 Laplace resonans mellom planetene Gliese 876 e, Gliese 876 c og Gliese 876 b: For hvert omløp planet e foretar, fullfører planet b to omløp og planet c fire omløp rundt stjernen. Dette er det andre kjente tilfellet av en Laplace resonans, etter Jupiters måner Io, Europa og Ganymedes.
Giro di Lombardia 1989
Il Lombardia 1989 var et sykkelritt som ble arrangert i regionen Lombardia i Italia i 1989.
Hofstad gravplass
Hofstad gravplass eller Hofstad kirkegård eller Hopstadd gravplass er en gravlund i Åfjord kommune i Trøndelag. Den ligger på nordøstsiden av fylkesvei 715 noen hundre meter nordvest for Brandsfjord kapell, i tidligere Roan kommune. På gravlunden står et redskapshus med klokketårn.
Målbladet Vestmannen
Vestmannen var et nynorsk tidsskrift gitt ut av Rasmus Steinsvik i perioden 1887–1890. Bladet hadde undertittelen «maalblad for Vestlandet». I 1890 ble Vestmannen slått sammen med Fedraheimen.
Tynset IF Fotball
Tynset IF Fotball er fotballavdelingen til Tynset Idrettsforening (stiftet i 1900), som tilhører Trøndelag Fotballkrets og spiller i Oddsenligaen 2016.
Fotballavdelingen ble etablert etter idrettsforeningen, men har vokst seg til å bli en av de største i idrettsforeningen. Klubben har tradisjonelt vært blant de beste i regionen, og har vært stabile på nivå tre og fire i norsk fotball gjennom de siste 30 årene. I nyere tid har A-laget spilt i 2. divisjon i 1994, 1999 og nå sist i 2016, etter å ha rykket opp fra 3. divisjon ved å slå 2–1 i den avgjørende opprykkskampen på Nytrømoen.
Anlegg
Nytrømoen er Tynsets hjemmebane, og har både en tradisjonell gressbane og kunstgressbane. Vinteren 2015/2016 ferdigstilles også en fotballhall på 60 x 40 meter like ved kunstgressbanen, som for øvrig åpnet i 2006. Kunstgressbanen består av en 11'er bane og to 5'er baner. 11'er-banen har en spilleflate på 100 x 64 meter. Begge 5'er-banene har en spilleflate på 22,5 x 44 meter. Rundt Nytrømoen er det en 400 meter lang løpebane for friidrett.
Til cupoppgjøret i 1. runde mot i 2008 møtte over 3 000 tilskuere opp på Nytrømoens gressbane
Tilskuerrekorden ble satt i 1980 da Tynset møtte Vålerenga i fjerde runde i cupen. Det var 3 500 tilstede på kampen som Vålerenga vant 3-0. De ble senere cupmester samme år.
Historikk
Etter at Tynset spilte i 3.-divisjon på begynnelsen av 1980-årene rykket de ned og spilte i 5.-divisjon i 1986. Bjørn Eidsvåg var spillende trener og laget vant alle sine kamper og rykket opp igjen samme år.
3. divisjon 1993
Høsten 1993 rykket Tynset opp til 2. divisjon, etter å ha slått i den avgjørende kampen på Lade i Trondheim. Spissen scoret det avgjørende målet som sendte Tynset opp på nivå tre. Trener var Rolf Lindgren.
3. divisjon 1998
Flere gode årganger spilte seg inn på A-laget til Tynset midt på 90-tallet. Klubben beholdt momentet etter nedrykket i 1994 og det tok kun fire år før man var oppe på nivå tre igjen. Opprykket fra 3. divisjon ble klart etter en thriller mot i Abrahallen i Trondheim, der  avgjorde seriefinalen for Tynset under 1998-sesongen. Rolf Lindgren var trener også denne gang.
2. divisjon 1999
Foran 1999-sesongen ble det gjennomført et lite generasjonsskifte og flere unge spillere som skulle danne kjernen i laget først på 2000-tallet fikk sin første smak på seniorfotballen i klubben.
Sesongen startet på ærverdige Briskeby og Tynset hadde i kne og ledet 0–1, men to mål fra Atle Maurud sendte Tynset hjem med 2-1-tap i seriepremieren.
Der man i 1994 bet brukbart fra seg, så ble 1999-sesongen en enda lengre rekke med tap. Kun to seire karret Tynset til seg denne sesongen. Sammen med tre uavgjorte kamper så var ikke ni fattige poeng i nærheten av nok til å overleve i divisjonen, og Tynset rykket ned sammen med og.
3. divisjon 2010
Tynset rykket imidlertid ned til 4. divisjon etter 2010-sesongen da antallet avdelinger i 3. divisjon ble halvert.
4. divisjon 2011
2011-sesongen endte med direkte opprykk.
3. divisjon 2012
I 2012-sesongen spilte Tynset på nytt i 3. divisjon.
3. divisjon 2015
Dette var kontrastenes store sesong for et Tynset-lag som åpnet aldeles horribelt. 6 tap på de 8 første kampen var fasiten og Tynset lå sist på tabellen. Man snakket om kriseplaner for å unngå nedrykk. Så snudde alt etter noen viktig seire tidlig på sommeren og laget tapte ikke en eneste kamp før i siste kamp borte mot, men da var allerede opprykket sikret.
Perigracilia
Perigracilia er en slekt av biller som tilhører den artsrike underfamilien Cerambycinae i familien trebukker (Cerambycidae).
Utseende
Ganske små, spinkle, blanke, gulbrune trebukker. Antennene er tynne og betydelig lengre enn kroppen. Pronotum er tønneformet, lengre enn bredt. Dekkvingene er nokså tynne og myke, jevnbrede, rundede i spissen. Beina har fortykkede lår.
Utbredelse
Artene lever i USA (Arizona) og Mexico (Baja California).
Ole S. Kallestad
Ole Simonsen Kallestad (født 4. august 1850 på Kallestad, død 29. juli 1938) var en norsk lærer og politiker.
Kallestad gikk lærerskolen på Voss hvor han tok eksamen i 1868. Han arbeidet som lærer på Glesnes og som klokker i Kausland kirke. Da Sund og Austevoll Sparebank ble stiftet i 1896 var Kallestad styremedlem, et verv han beholdt helt frem til 1937, året før han døde.
Kallestad var ordfører i Sund kommune i perioden 1899 til 1916. Med dette er han den ordføreren i Sund som har hatt vervet lengst.
Martin Wierig
Martin Wierig (født 10. juni 1987 i Beckendorf-Neindorf) er en tysk friidrettsutøver som konkurrerer i diskoskast. Han representerte landet sitt under Sommer-OL 2012 i London, der han ble nummer 6 i diskoskast.
Linesøy gravplass
Linesøy gravplass eller Linesøya gravplass eller Linesøya kirkegård er en gravlund i Åfjord kommune i Trøndelag. Den ligger øst for fylkesvei 6322, nær Linesøyas østligste punkt. Gravlunden ble tatt i bruk i 1914. Inne på gravlunden står et redskapshus.
Marie-Florence Candassamy
Marie-Florence Candassamy (født 26. februar 1991) er en fransk fekter som konkurrerer i kårde.
Hun representerte Frankrike under Sommer-OL 2016 i Rio de Janeiro, der hun ble utslått i åttendedelsfinalen.
Per Vollestad
Per Vollestad (født 7. desember 1959) er en norsk sanger (baryton) og forfatter. Vollestad debuterte som romansesanger (1986) og ved Den Norske Opera (1987). Siden har han gjestet operaene i Milano, Brussel, Wien, Antwerpen, Gent, Innsbruck og Tokyo. Han har studert ved Statens operahøgskole og ble den første PhD uteksaminert fra Norges musikkhøgskole (2002).
Han debuterte som forfatter i 2005 med en biografi om komponisten Christian Sinding. Senere har han skrevet om norsk reklamesangs historie fra 1844 til 1940 og flere bøker om sangen og musikkens betydning under annen verdenskrig.
De fleste av hans utgivelser er med pianisten Sigmund Hjelset og i samarbeid med Helge Iberg. Vollestad synger og spiller gitar i gruppa Gutta på skauen sammen med Svein Olav Blindheim og Fredrik Øie Jensen.
VM i fotball 2014 – Gruppe C
Gruppe C i VM i fotball 2014 bestod av Colombia, Hellas, Elfenbenskysten og Japan. Kampene i denne gruppen ble spilt mellom 14. og 24. juni 2014.
Gruppespillet endte med at Colombia gikk videre til sluttspillet etter å ha vunnet alle sine tre kamper. Hellas gikk også videre på bekostning av Elfenbenskysten og Japan, ved å vinne sin siste avgjørende kamp mot Elfenbenskysten. Japan ble stående igjen som det eneste laget i gruppen uten seier.
Vinneren av gruppe C (Colombia) møtte toeren i gruppe D (Uruguay) i åttendedelsfinalen som ble spilt 28. juni, mens toeren i gruppe C (Hellas) møtte vinneren av gruppe D (Costa Rica) i åttendedelsfinalen som ble spilt 29. juni.
Colombia − Hellas
Disse to lagene hadde møtt hverandre én gang tidligere, i en vennskapskamp i 1994. Den colombianske midtbanespilleren Fredy Guarín kunne ikke spille kampen på grunn av karantene, som han hadde pådratt seg etter å ha blitt utvist i lagets siste kvalifiseringskamp mot Paraguay.
Elfenbenskysten − Japan
Japan og Elfenbenskysten hadde spilt tre kamper mot hverandre tidligere, alle vennskapskamper, og senest i 2010.
Colombia − Elfenbenskysten
Disse to lagene hadde aldri møtt hverandre i offisiell sammenheng tidligere.
Japan − Hellas
Disse to lagene hadde møtt hverandre én gang før dette oppgjøret, i en gruppespillkamp i FIFA Confederations Cup 2005 som Japan vant 1−0.
Japan − Colombia
Disse to lagene hadde møtt hverandre to ganger tidligere, sist i en vennskapskamp i 2007, og også i gruppespillet i FIFA Confederations Cup 2003, hvor Colombia vant 1−0. Kampen i 2007 endte uavgjort 0−0. Japan hadde til gode å slå et lag fra Sør-Amerika i VM.
Hellas − Elfenbenskysten
Disse to lagene hadde aldri møtt hverandre i offisiell sammenheng tidligere. Den greske midtbanespilleren Kostas Katsouranis (rødt kort i forrige kamp) og den ivorianske forsvarsspilleren Didier Zokora (gult kort i de to foregående kampene) var suspendert til kampen.
Et avgjørende straffespark til Hellas i siste minutt av tillagt tid sørget for gresk 2−1 seier og avansement til VM-sluttspillet for første gang i landets historie.
Charles Rutkowski
Charles Robert Rutkowski (født 17. januar 1938 i Racine i Wisconsin, død 19. juli 2013 i Middleton i Wisconsin) var en defensive end i amerikansk fotball som spilte for Buffalo Bills og Boston Patriots i henholdsvis 1960 og 1961. Han spilte college football på Ripon College.
Rutkowski ble født 17. januar 1938 i Racine i Wisconsin. Han døde 19. juli 2013 i Middleton i Wisconsin. Rutkowski var lærer og trener i amerikansk fotball og bryting i Round Lake i Illinois, og var trener i amerikansk fotball og friidrett i McHenry i Illinois før han var trener i amerikansk fotball og friidrett for kvinner på Valders High School i 32 år. Friidrettslaget vant 13 Olympian Conference Championships under Rutkowski, som fikk kallenavnet «Coach R».
Grammicomela
Grammicomela er en slekt av biller i delgruppen (underfamilien) Chrysomelinae.
Utbredelse
Slekten er utbredt i det østlige Australia (New South Wales).
Systematisk inndeling
Artem har også vært kjent som Stethomela rara.
Hemnes Idrettslag
Hemnes IL arrangerte i årene 2003-2012 Vetenrennet, et utforrenn på ski og snøbrett med fellesstart fra toppen av fjellet Veten (702 moh.) til Paradiset i vestenden av fjellet.
Piers Blaikie
Piers Macleod Blaikie (født 29. januar 1942 i Helensburgh, Skottland) er en skotsk geograf. Han er professor emeritus ved University of East Anglia, Norwich, Storbritannia.
Biografi
Han er en sentral og innflytelsesrik forsker innen feltet politisk økologi, og har gjennom hele karrieren arbeidet i skjæringspunktet mellom utviklingsstudier og geografi, med hovedvekt på forholdet natur/samfunn.
Han tok en bachelorgrad i geografi ved University of Cambridge i 1964, og en mastergrad samme sted i 1967. I 1971 fikk han en ph.d.-grad i geografi ved samme universitet.
Etter avsluttet mastergrad underviste han ved University of Reading (1967–1972) og University of East Anglia i flere perioder før han ble utnevnt til professor der, ved School of Development Studies, en stilling han hadde til 2003. Deretter har han vært professorial fellow samme sted og gjesteforsker og gjesteprofessor ved flere andre universiteter. I perioden 1998–2003 var han professor II ved Institutt for geografi, NTNU.
I 2007 ble han professor emeritus.
Publikasjoner (utvalg)
Blaikie har publisert innen flere områder, om blant annet jordbruksendring, HIV/AIDS i Afrika og miljøpolitikk. Innenfor disse feltene og politisk økologi, jordbrukspolitisk økonomi og politisk analyse er han forfatter eller medforfatter av 17 bøker, 24 bokkapitler og 39 artikler.
Sentrale bøker:
Oomela
Oomela er en slekt av biller i delgruppen (underfamilien) Chrysomelinae.
Utbredelse
Slekten er utbredt i Australia (New South Wales, Queensland).
Tom Rychlec
Thomas Richard Rychlec (født 11. september 1934 i Meriden i Connecticut) er en tidligere tight end i amerikansk fotball som spilte for Detroit Lions i National Football League (NFL) og Buffalo Bills og Denver Broncos i American Football League (AFL).
Providence Tool Company
Providence Tool Company, senere Rhode Island Tool Company, var et amerikansk firma som produserte isenkram og skytevåpen. Selskapet ble startet i 1834 av brødrene Joseph og Jeremiah Arnold. I 1846 slo selskapet seg sammen med William Field & Co og flyttet til Providence, Rhode Island og tok navnet Providence Tool Company. Firmaets hovedbygning ble påbegynt i 1853 av Providence Forge & Nut Company, som hadde kjøpt opp Tool Company. I begynnelsen laget selskapet hammere og maskindeler, men under den amerikanske borgerkrigen produserte de våpen for US Army.
På 1870-tallet var Providence Forge & Nut Company den største arbeidsgiveren i Providence, men tidene var dårlige. I 1872 mens de var i ferd med å skille ut våpendelen av produksjonen, fikk de en kontrakt på å produsere Martini-Henry-rifler for Det osmanske riket. Selskapet investerte i nytt produksjonsutstyr og laget store mengder våpen, men tyrkerne hadde problemer med å betale, og i kreditoren overtok våpendelen av produksjonen i 1881. Selskapet hadde imidlertid også kontrakt på å produsere symaskiner for Singer, og den sivile delen av selskapet fortsatte aktiviteten.
Stokkøy gravplass
Stokkøy gravplass (tidligere Stokkøy kirkegård) er en gravlund i Åfjord kommune i Trøndelag. Den ligger sørvest for Stokkøyveien, sør på Stokkøya.
Gravlunden ble tatt i bruk i 1947. Ved inngangen til gravlunden i nord står et bårehus med klokketårn.
Prince de Ligne-fjella
Prince de Ligne-fjellene er en liten gruppe fjell opp mot 2 285 moh som ligger 18 km nord for Belgicafjella. De ble oppdaget av en belgisk ekspedisjon i 1957–58 under Gaston de Gerlaches ledelse som navngav dem etter prins Antoine de Ligne, som var pilot og fotograf på ekspedisjonen.
Jamie Langenbrunner
James Craig Langenbrunner (født 24. juli 1975) er en profesjonell amerikansk ishockeyspiller. Han er høyreving og kaptein på New Jersey Devils i NHL. Han var også kaptein på det amerikanske landslaget under OL i Vancouver 2010.
Giro di Lombardia 1988
Il Lombardia 1988 var et sykkelritt som ble arrangert i regionen Lombardia i Italia i 1988.
Paola Severino
Paola Severino (født 22. oktober 1948 i Napoli i Italia) er en italiensk jurist og politiker. Hun er (2012) Italias justisminister.
Severino studerte rettsvitenskap ved universitetet La Sapienza i Roma. Deretter ble hun dosent i strafferett og advokat. Fra 1997 til 2001 var hun stedfortredende formann for selvforvaltningsorganet for den italienske militærdomstol (Consiglio della Magistratura Militare). Fra 2002 til 2007 ledet hun det juridiske fakultet ved elitehøyskolen LUISS i Roma, og var stedfortredende rektor der til 2011. Huyn innehadde også en læreskol for strafferett ved offiserfagskolen for Carabinieri i Roma.
Den 16. november 2011 ble hun utnevnt til justisminister i Mario Montis regjering.
Meyer
Meyer er et etternavn for flere personer:
Acutelinopteridius
Acutelinopteridius er en slekt av biller som tilhører den artsrike underfamilien Cerambycinae i familien trebukker (Cerambycidae).
Utseende
Små, spinkle, brunlige trebukker. Antennene er tynne og litt lengre enn kroppen. Pronotum er mye lengre enn bredt, tønneformet, dekkvingene smale og jevnbrede, beina middels lange med noe fortykkede lår.
Utbredelse
Artene lever på Madagaskar og Komorene.
Chariea
Chariea er en gruppe av biller som hører til familien trebukker (Cerambycidae).
Utseende
Små til middelsstore (6-20 millimeter), mørke trebukker med mer eller mindre utpreget, blålig eller purpuraktig metallisk glans. Hannen har forkortede dekkvinger og kamformede antenner. Kroppsformen er nokså bred. Pronotum kan være mer eller mindre rødlig.
Utbredelse
Slekten er utbredt i Sør-Amerika (Brasil, Fransk Guyana, Peru).
Benn Harradine
Benn Harradine (født 14. oktober 1982) er en australsk friidrettsutøver som konkurrerer i diskoskast. Han representerte landet sitt under Sommer-OL 2012 i London, der han ble nummer 9 i diskoskast.
Hans Andreas Tandberg
Hans Andreas Olausen Tandberg (1880–1963) var en norsk lærer og frenolog.
Han ble ferdigutdannet ved lærerskolen i Notodden i 1902, men ble i Aftenposten omtalt som utdannet medisiner med en spesiell videreutdanning i frenologi, den uvitenskapelige læren om hvordan formen på hodeskallen forteller om en persons evner og karakteregenskaper. I 1914 gav Tandberg ut boken Moderne frenologi hvor han kartlegger de ulike delene av hjernen og beskriver hvilken betydning de har og hvilke personlighetstrekk de forårsaker.
De neste årene annonserte han i norske aviser hvor han tilbød frenologiske konsultasjoner.
Marie Sneve Martinussen
Marie Sneve Martinussen (født 30. desember 1985) er en norsk politiker (Rødt), samfunnsøkonom og musiker. Hun er stortingsrepresentant for Akershus der hun sitter i finanskomitéen. Sneve Martinussen tiltrådte i 2023 som konstituert leder i Rødt, etter at Bjørnar Moxnes gikk av. Hun hadde til da vært nestleder siden 2012. Martinussen har tidligere arbeidet som rådgiver i Miljødirektoratet.
Bakgrunn
Hun er barnebarnet til partisanen og motstandsmannen Håkon Sneve.
Politiker
Sneve Martinussen ble først politisk engasjert gjennom miljøbevegelsen, blant annet som russlandssekretær i Natur og Ungdom. I 2008 blei hun og seks andre medlemmer av organisasjonen anholdt av russiske immigrasjonsmyndigheter under en fredelig aksjon i Apatity. Ungdommene, som mente de hadde tillatelse til markeringen, satt i flere lange avhør og blei bøtelagt.
Ved stortingsvalget i 2009 stod Martinussen på andreplass på Rødts liste i Finnmark. I 2010 ble hun valgt inn i partiets arbeidsutvalg.
Ved stortingsvalget i 2021 stilte hun som førstekandidat på Rødts liste i Akershus og kom inn på direktemandat som Rødts første representant fra fylket noen sinne med 3,9 % av stemmene.
Nestleder og fungerende leder i Rødt
På landsmøtet i mai 2012 ble hun valgt til nestleder sammen med Marielle Leraand. Som politiker har Martinussen særlig vært opptatt av å bekjempe økonomiske forskjeller. Hun har også vært partiets talsperson i kulturpolitiske og finanspolitiske spørsmål.
Under sin tid som nestleder har hun også vært festivalsjef og frontfigur for Rødts festival Popvenstre, som blander kultur og politikk. Hun overtok som leder i Rødt i juli 2023 da Bjørnar Moxnes trakk seg etter en mediestorm i forbindelse med tyveri av solbriller fra en butikk på Gardermoen.
Musiker
Martinussen spilte tidligere bass i bandet Making Marks, opprinnelig Mylittlepony. Hun har medvirket på følgende utgivelser:
Lauren Rembi
Lauren Rembi (født 9. mars 1992) er en fransk fekter som konkurrerer i kårde.
Hun representerte Frankrike under Sommer-OL 2016 i Rio de Janeiro, der hun ble nummer 4.
Dyvelsdrek
Dyvelsdrek er en harpiks som fremstilles fra Ferula assa-foetida og andre Ferula-arter. Slekta Ferula tilhører skjermplantefamilien.
Colosseum Ridge
Colosseum Ridge er en fjellrygg mellom Haskell Ridge og Richardson Hill i Darwin Mountains i Antarktis. Ryggen består av pyramideformede fjell og fem store dalbunner, som gjør at ryggen minner om Colosseum i Roma. Den ble kartlagt og navngitt av Victoria University of Wellington Antarctic Expedition (1962–63).
Dyvelsdrek
Utvinningen skjer ved at en skjærer et snitt i rothalsen på levende planter. Tappingen skjer om våren, og sårflaten tildekkes så sollys ikke ødelegger melkesafta. Fersk melkesaft er hvit, men den blir rød- eller brunaktig når den utsettes for luft. Dyvelsdrek selges både som harpiksklumper, og som et pulver som er utblandet med gummi arabicum, ris og gurkemeie. Produksjonen foregår i Afghanistan, Pakistan og det østlige Iran.
Harpiksen inneholder mer enn 20 forskjellige svovelforbindelser og har en avskyelig lukt. Ordet dyvelsdrek kommer fra høytysk Teufelsdreck eller lavtysk Düwelsdreck, som betyr «djevlemøkk». Tilsvarende navn finnes på mange språk, for eksempel merde du diable på fransk og şeytan tersi på tyrkisk. Et annet navn er asa foetida, der asa kommer fra persisk aza, «harpiks» og foetida er latin for «illeluktende». I Afghanistan og India kalles den hing, som kommer fra sanskrit han, «drepe», sannsynligvis ytterligere en referanse til lukta.
Den eldste dokumenterte bruken av dyvelsdrek er fra Assyria rundt 2000 år f.Kr. I kinesiske og hinduiske skrifter er den nevnt i det 7. århundre e.Kr. I middelhavslandene var et lignende produkt, silfion, lenge viktig, men det forsvant etter 200 e.Kr. Dyvelsdrek overtok som en erstatning, og i det seine romerriket og i europeisk middelalder ble den mye brukt både som medisin og krydder.
Dyvelsdrek er brukt som medisin mot en rekke lidelser. Den skal hjelpe mot astma, bronkitt, hoste, kolikk, kramper, epilepsi, klimakteriebesvær og svulster. Urten skal også hjelpe mot innvollsorm og andre plager i fordøyelseskanalen. Dyvelsdrek var mye anvendt også i norsk folkemedisin og ble regnet som et universalmiddel. Den ble brukt som beskyttelse mot onde krefter, og det var vanlig å ha dyvelsdrek i en pose som ble hengt rundt halsen. Den skulle også beskytte mot farlige dyr som bjørn, ulv, hoggorm og sjøorm.
Etter middelalderen er dyvelsdrek lite brukt som krydder i Europa, men den er viktig i indisk matlaging. Når små mengder av dyveldrek varmes opp, forsvinner den vonde lukta, og den får en god, løklignende duft og smak. Den brukes mye av braminer og jainer som av religiøse grunner ikke kan spise løk. Dyvelsdrek er en av ingrediensene i worcestersaus.
Erik Cadée
Erik Cadée (født 15. februar 1984) er en nederlandsk friidrettsutøver som konkurrerer i diskoskast. Han representerte landet sitt under Sommer-OL 2012 i London, der han ble nummer 10 i diskoskast.
International Weightlifting Federation
International Weightlifting Federation (norsk: Det internasjonale vektløfterforbundet) er det internasjonale forbundet for vektløfting. Forbundet ble stiftet 1905 i Budapest.
Rieju
Rieju er en spansk moped- og motorsykkelprodusent. Den holder til i Figueres i Catalonia. Den spesialiserer seg på små slagvolummotorsykler (mellom 49 og 450 cc) med Minarelli-motorer. Riejus produkter er tilgjengelige i nesten alle europeiske land.
La Celle-sous-Montmirail
La Celle-sous-Montmirail er en tidligere kommune i departementet Aisne i regionen Hauts-de-France, nord i Frankrike. 1, januar 2016 ble den en del av den nye kommunen Dhuys-et-Morin-en-Brie.
Tårnes gravplass
Tårnes gravplass (tidligere Tårnes kirkegård) er en gravlund i Åfjord kommune i Trøndelag. Den ligger ved enden av Tårnesveien, ikke langt fra spissen av neset.
La Celle-sous-Montmirail
Befolkningsutvikling
Antall innbyggere i kommunen La Celle-sous-Montmirail
Tårnes gravplass
Gravlunden ble tatt i bruk i 1925. På gravlunden står et klokketårn.
Patrick Nigel Chaffey
Han ble født i 1938 i Bournemouth i England, hvor han studerte fransk, tysk, latin og russisk. Chaffey fortsatte å studere fransk og russisk ved University of London, hvor han tok en BA grad og . Han studerte derefter ved Universitetet i Edinburgh, hvor han kvalifiserte seg for Postgraduate Diploma i anvendt lingvistikk. Efter studietiden i Edinburgh ble han engelsklærer i Tyskland for ett år, før han ble ansatt som lektor i moderne språk ved Handelshøyskolen BI i 1964. Han ble i 1971 ansatt ved Universitetet i Oslo som amanuensis i engelsk kulturkunnskap. Han spesialiserte seg i områder rundt oversettelser av navn på norske institusjoner og offentlige organer til engelsk. Chaffey giftet seg med Arnhild Mæhle og fikk to barn med henne, stortingsrepresentant for SV Paul Chaffey og Christina Chaffey. Også efter hans pensjonering i 2000 oversatte han mange bøker fra engelsk til norsk og vice versa. Han døde 10. mars 2006 i Avignon i Frankrike, 67 år gammel.
La Celle-sous-Montmirail
Befolkningsutvikling
Referanse: INSEE
Monteverdi Marittimo
Monteverdi Marittimo er en kommune helt sør i provinsen Pisa i den italienske regionen Toscana. Den ligger i området Val de Cecina rett nord for landskapet Maremma.
Nabokommunene er Castagneto Carducci, Sassetta og Suvereto. Det er to små byer i Monteverdi Marittimo, det er Canetto som er bygget omkring en stor vinprodusent og byen der kommunesenteret ligger som har samme navn som kommunen Monteverdi Marittimo. Kommunen har under 800 innbyggere og bysenteret er en middelalderby med kirke, politi, butikker, apotek og posthus foruten flere gode spisesteder.
Joshua Hartmann
Joshua Hartmann (født 9. juni 1999) er en tysk friidrettsutøver som konkurrerer i sprintløp.
I 2021 representerte han Tyskland på stafettlaget på 4 × 100 meter under Sommer-OL 2020 arrangert i Tokyo der laget kom på 6. plass i finalen.
Conrado Miranda
José Conrado Miranda Sasso (født 24. oktober 1928 i San Vicente i El Salvador, død 13. oktober 2021 i San Salvador) var en salvadoransk fotballspiller og -trener som ble meget berømt i El Salvador.
Han og hans samarbeidspartner Juan Francisco Barraza var med på å utvikle fotballen i El Salvador. Hsn ble kjent som El Estilista.
Fotballspiller
Hans første skritt som spiller spores til Pipiles F.C. Hans debut på nasjonalt nivå spilte for Independiente de San Vicente. Senere flyttet han til CD Alacranes som ble omdøpt til C.D. Atlético Marte på hans forslag. I 1954 fikk Conrado Miranda kontrakt som spiller av Uruguay de Coronado (Costa Rica) for en 1-årskontrakt. Etterpå returnerte han til Atlético Marte for en treårsperiode, men denne gangen som spiller/trener som produserte tre nasjonale mesterskap (1955, 1956, 1957).
Han ble igjen kontrakt av et Costa Rica-lag, Club Sport La Libertad. Etter denne siste tiden på internasjonal jord kom Conrado Miranda tilbake til El Salvador hvor han fikk kontrakt av C.D. Águila fra San Miguel som både spiller og trener. Laget vant et mesterskap i 1959. I 1960, etter å ha brukket et bein, trakk han seg som spiller. Han benyttet anledningen til å trene El Salvadors fotballag og forlot sin C.D. Águila -laget på 1. plass. De vant mesterskapet med Carlos Padilla som trener (1960).
Miranda representerte El Salvador som lagkaptein mesteparten av tiden fra 1948 til 1955. I denne perioden vant El Salvador gullmedalje ved de VII sentralamerikanske og karibiske leker i 1954 i Mexico.
Fotballtrener
Som trener vant Miranda flere mesterskap på nasjonalt og internasjonalt nivå (tre nasjonale mesterskap med Atlético Marte, ter nasjonale mesterskap med CD Aguila, én gang CONCACAF Champions Cup). Han har også trent El Salvador-landslaget både på store og juniornivåer med suksess, spesielt i 1964 da han tok ungdomslandslaget til 1. plass i NORCECA, en konkurranse som ble spilt i Guatemala.
Miranda var også grunnlegger av AEFES (Asociación de Entrenadores de Fútbol de El Salvador) som han var den første presidenten for i 1965 og CONADEPRE (Comisión Nacional de Deportes Recreativos de El Salvador). Under denne institusjonen opprettet han det som ble kjent som Papi fútbol (for spillere over 35) og Babi fútbol (for spillere under 15) som et redskap for å promotere spillet.
Miranda mottok flere utmerkelser som anerkjennelse for sin karriere.
Død
Den 13. oktober 2021 døde Miranda på militærsykehiuset i San Salvador av komplikasjoner knyttet til covid-19, i en alder av 92 år.
Massebalanse
Massebalanse i glasiologi er om forholdet mellom pålagring (akkumulasjon) og smelting (ablasjon) på en isbre. Breer med negativ massebalanse avtar i volum, mens de med positiv balanse øker i volum.
Georg Lian
Georg Lian (født 12. mai 1910, død 29. november 1990) var en norsk bokser fra Levanger.
Han vant to NM-gull i tungvekt i 1939 og 1949.
Endre
Endre er et mannsnavn dannet som en kortform av Endride, en variant av Eindride, som har opprinnelse i urnordiske *aina, «alene, en», og norrøne ríða, «ri», ráða, «regjere, råde», reiða, «svinge», ráð, «råd».
Utbredelse
Navnet er kjent brukt i kun én runeinskripsjon fra vikingtiden, i formen ainriþi, så navnet var kjent, men neppe mye brukt i Norden på den tiden. Eindride var et vanlig navn i Norge i middelalderen. Over 120 forskjellige personer med navnet er nevnt i Regesta Norvegica. Formen Endre var mest populær i Norge etter reformasjonen, spesielt på Vestlandet og i Oppland.
Kjente personer med navnet
Personene i listen er ordnet kronologisk etter fødselsår.
Parommidion
Parommidion er en slekt av biller som tilhører den artsrike underfamilien Cerambycinae i familien trebukker (Cerambycidae).
Utseende
Nokså små, avlange, rødbrune trebukker. Antennene er tynne og noe lengre enn kroppen. Prpnotum mer tønneformet, lengre enn bredt, med en liten tann på hver sidekant. Dekkvingene er jevnbrede, med lyse, oppstående hår. Beina har kraftige, klubbeformet fortykkede lår.
Utbredelse
Slekten er kjent fra Brasil, Bolivia, Paraguay og Argentina.
Magnus den godes saga
Om sagaen
Sagaen om Magnus den gode er på ca. 25 sider og inneholder 37 kapitler. Den starter med at Magnus kommer til Norge våren 1035, og slutter med at Magnus blir tatt til konge over Danmark. Resten av historien om Magnus kan leses i sagaen til hans onkel og etterfølger, Harald Sigurdsson (Hardråde), i Harald Hardrådes saga. Magnus den godes saga inneholder også flere skaldekvad, blant annet Magnusdråpa og Hrynhenda av Arnor Jarlaskald og Bersoglisviser av Sigvat Tordsson.
Bakgrunn
Etter Olav Haraldssons død ble danske Svein Knutsson (Alfivasson) norsk konge, og han ble raskt upopulær. Olavs tidligere fiender Einar Tambarskjelve og Kalv Arnesson tok derfor initiativ til å få Olavs sønn Magnus til Norge. Magnus ble fostret opp i Holmgard i Gardarike hos kong Jarisleiv, men Einar og Kalv ville nå bli Magnus' menn og hjelpe ham å få tilbake farsarven sin.
Innhold
Sagaen starter med Magnus' møte med stemoren, Olav Haraldssons enke Astrid Olofsdatter, i Sigtuna. Astrid lovte Magnus vennskap og hjelp med å vinne Norge. I Norge ble Magnus tatt til konge på Øretinget, og han og hæren hans fikk jaget vekk Svein Knutsson, som døde i Danmark samme år. Året etter gjorde Magnus og Harde-Knut, som da var dansk konge, en avtale om fred mellom de to landene, og at dersom en av dem døde uten arvinger, skulle den lengstlevende ta landet etter ham.
I 1042 døde Harde-Knut, og Magnus ble tatt til dansk konge på tinget i Viborg. Magnus tok danske Svein Estridsson (Ulvsson) til sin jarl. Da kom Einar Tambarskjelve med sitt kjente sitat: «For stor jarl, for stor jarl, fostersønn!» Det viste seg at Einar hadde rett, for Svein gjorde opprør og lot seg ta til dansk konge. Det skal ha blitt holdt tre slag mellom Magnus og Svein, før Magnus gikk seirende utav det som både dansk og norsk konge.
Sagaen inneholder også beskrivelser av slaget ved Lyrskogshede, der Magnus og hans danske hærstyrker slo venderne i 1043. Snorre forteller at Magnus natten før slaget drømte om sin far, Olav. Olav forsikret i drømmen sønnen om at han kom til å vinne, og sa at Magnus skulle begynne å kjempe når han hørte luren til faren. Da Magnus våknet, syntes alle de hørte en klokkelyd fra oppe i luften, og de av Magnus' menn som hadde vært i Nidaros, syntes lyden hørtes ut som en klokke Olav hadde ringt med i Klemenskirken der.
Sagaen slutter med at Magnus mente seg berettiget til å bli konge også i England, ettersom Harde-Knut også hadde vært engelsk konge, og avtalen mellom dem var at Magnus skulle arve hans rike, siden Magnus levde lengst. Han sendte derfor brev til kong Edvard av England med krav på riket hans, men det endte med at Magnus slo seg til ro med «det riket Gud har latt meg få».